Museum lar besøkere gjøre sitt fornødne på «gulldo»
Guggenheim-museet i New York gir nå besøkerne sine muligheten til å sitte på en gyllen trone når naturen kaller. Som en del av «America»-utstillingen på Solomon R.Guggenheim-museet som åpnet fredag har den italienske kunstneren Maurizio Cattelan byttet ut toalettet på badet i femte etasje med et funksjonelt toalett i 18 karat gull, skriver Associated Press. Så du denne? Cato (20) satt fast i utedo i Drammen Besøkere får bruke det gylne klosettet akkurat slik de ville brukt et vanlig toalett. Det er Cattalans første utstillingsobjekt på Guggenheim-museet siden en utstilling i 2011. Museet skriver på sin hjemmeside at i et gallerimiljø hvor besøkere alltid blir bedt om å «ikke røre», får man nå en gyllen mulighet til å tilbringe litt alenetid med et verk fra en av de store samtidskunstnerne i dag. Solomon R. Guggenheim Museum er et museum for moderne kunst i New York, og har stått langs Fifth Avenue i den amerikanske storbyen siden 1937. Museumet er oppkalt etter industrilederen og kunstsamleren Solomon R. Guggenheim som døde i 1949.
Det er ikke alle som kan si at de har sittet på et toalett laget av gull. Nå har du imidlertid muligheten.